El CoNCA i Mascarell al servei d'Espanya | Solidaritat Catalana per la Independència
22 - Maig - 2013	Cerca dins d'aquest lloc web: .
Ets aquí > Inici » Actualitat » Opinió » El CoNCA i Mascarell al servei d'Espanya	Actualitat El CoNCA i Mascarell al servei d'Espanya Mercè Escarrà La setmana passada esclatava la polèmica al voltant de les sigles del MNAC i la proposta de Pepe Serra de suprimir-ne les connotacions nacionals amb l'excusa de que s'havia d'afegir la marca Barcelona i donar-li un caire més “modernet” al museu. Davant l'allau de crítiques, al conseller Mascarell no li va quedar cap altra opció que desmarcar-se de les posicions espanyolitzadores del director del museu dient que només es tractava d'una qüestió de sigles. Avui però el conseller de Convergència ja s'ha tret la màscara i s'ha sumat a la petició del president del CoNCA Carles Duarte d'obrir la possibilitat de que escriptors en llengua espanyola puguin rebre el Premi Nacional de Cultura.
El govern de Convergència i Unió, el govern dels millors ha iniciat una campanya per desnacionalitzar el país, per sotmetre'l a una crisi d'identitat i fer creure als catalans allò que ja va intentar fer la dictadura franquista: que som una regió d'Espanya.
Voler donar un premi nacional de cultura a qui escriu en llengua espanyola és molt semblant al què fa el Partit Popular; és fer-nos creure que la llengua espanyola també és la nostra llengua i que per exemple, pot ser llengua vehicular a l'escola, cosa que -diguem-ho de passada- ja va afirmar no fa gaire la consellera Irene Rigau. I si no és així, que el conseller Mascarell justifiqui perquè es pot donar l'esmentat premi a qui escriu en castellà a Catalunya i no a qui ho fa en francès, o en italià o anglès.
Convergència i Unió -que quan estava a l'oposició no es cansava mai d'acusar el govern de Montilla d'espanyolista- s'està comportant com un autèntic quintacolumnista, fent-li la feina bruta a una Espanya que no només no respecta la llengua catalana si no que a més no escatima esforços per fer-la desaparèixer.
Mentre el poble de Catalunya prepara la gran manifestació de l'onze de setembre perquè sigui un clam unànime i contundent en favor de la independència, el govern de CiU s'aferra com a un clau roent a una Espanya que no vol deixar, per la qui és capaç de deixar-se humiliar suplicant un pacte fiscal que no arribarà mai però que els servirà d'excusa per aigualir i tergiversar l'esperit independentista de la Diada. Actualitat